ZAPISNIK
sa 17. sjednice Vijeća Mjesnog odbora „August Šenoa“ održane 26. rujna 2022. (ponedjeljak) u 18 sati u prostorijama MO „August  Šenoa“, Pavla Hatza 8
Prisustvovali članovi vijeća MO: Sonja Braut-Kazić, Dubravka Golubić-Krpan, Robert Borenić, Đurđa Golubić, Pavao Babić
Zapisnik sa 16. sjednice prihvatili su svi članovi Vijeća MO.  				
DNEVNI RED
1.   Izmjene Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022.
2.   Izmjene i dopuna Programa građenja komunalne infrastrukture na području Grada Zagreba u 2022.
3. Informacije o odvozu smeća u Donjem gradu
4. Pitanja i prijedlozi
1. Izmjene Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022.
Nakon rasprave, Vijeće MO donosi
                                                         Z A K L J U Č A K
             o Izmjeni Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022.

I. Vijeće MO „August Šenoa“ daje pozitivno mišljenje o Izmjeni Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022.

II. Ovaj Zaključak će biti upućen Vijeću Gradske četvrti Donji grad na daljnje postupanje.
2.   Izmjene i dopuna Programa građenja komunalne infrastrukture na području Grada Zagreba u 2022.
Nakon rasprave Vijeće MO donosi
                                                         Z A K L J U Č A K
                                   o Izmjeni i dopuni Programa građenja komunalne     
                                  infrastrukture na području Grada Zagreba u 2022.
1. Vijeće MO „August Šenoa“ daje pozitivno mišljenje o Izmjeni i dopuni Programa građenja komunalne  infrastrukture na području Grada Zagreba u 2022.

1. [bookmark: _GoBack]Ovaj Zaključak će biti upućen Vijeću Gradske četvrti Donji grad na daljnje postupanje.
3. Informacije o odvozu smeća u Donjem gradu
Članovi Vijeća MO su obaviješteni o detaljima novog načina odlaganja otpada na području većeg dijela Donjega grada, kao i da promjena počinje 1. listopada s prvim iznošanjem miješanog otpada u plavim vrećama ispred zgrada navečer između 20 i 22 sata. Kao i da će u roku od tjedan dana sve kante (osim na zelenim otocima) biti uklonjene na području između Frankopanske i početka Savske do Bauerove.
4. Pitanja i prijedlozi
Na području Mjesnog odbora primjećene su dvije stvari. Prva je da dječje igralište na Strossmayerovo trgu još nije završeno, ali nije niti zaključano, pa roditelji dovode djecu na nove sprave, nedovoljno sigurne sprave. O tome je obaviješten Zrinjevac (izvođač), no odgovor je bio neočekivan i neopravdan da 'nikad ne zaključavaju gradilište'.
Druga primjedba i prijedlog odnose se na crvenu oznaku biciklističke trake na istočnom pločniku u Palmotićevoj ulici koju bi trebalo srediti da svugdje bude dobro vidljiva.

Sjednica je završena u 18.45.
Zapisnik je vodila Sonja Braut-Kazić
Predsjednica Vijeća MO „August Šenoa“
Sonja Braut-Kazić, v.r.
KLASA: 024-08/22-003/1896
URBROJ: 251-13-11-1-22-2
Zagreb, 26. rujna 2022.


